Important: Per tal de facilitar la feina de la comissió d'avaluació, es prega a les persones sol·licitants que lliurin la informació del projecte en el model de formulari facilitat per l'OSIC; en cas de fer servir un formulari no normalitzat, es prega que aquest segueixi un guió similar de camps a emplenar.
L'import de la subvenció pot cobrir com a màxim el 50% de l'import de l'activitat.
La quantia de la subvenció és d'un mínim de 1.000 euros.
S'han d'inadmetre les sol·licituds de subvenció d'un import inferior a 1.000 euros o que continguin un pressupost de projecte inferior a 2.000 euros.
Així mateix, s'han de denegar les sol·licituds de subvenció per a projectes que, un cop valorats, només puguin obtenir una subvenció inferior a 1.000 euros.
En el cas de despeses salarials imputables al projecte, només es considera subvencionable l'import líquid que percep la persona treballadora.
Només és subvencionable la part estrictament vinculada amb el projecte (ponents, lloguer de sales, material).
En queden expressament excloses les despeses de representació, així com les despeses de restauració, llevat que aquestes activitats siguin indestriables del projecte de promoció i difusió de la literatura.
S'accepten les contribucions en espècie com a part del cost del projecte d'acord amb la base general 6.3.
Es valora la proposta de renovació de formats i, en propostes de continuïtat, la capacitat de millora (fins a 2 punts).
a.1) Es tracta d'una proposta de renovació de formats: 2 punts.
a.2) Es tracta d'una proposta de continuïtat, però amb capacitat de millora: 1 punt.
a.3) No es tracta d'una proposta de renovació de formats ni es tracta d'una proposta de continuïtat amb capacitat de millora: 0 punts.
b) La trajectòria cultural de l'entitat sol·licitant (fins a 2 punts).
b.1) Trajectòria cultural excel·lent: 2 punts.
b.2) Trajectòria cultural destacable: 1 punt.
b.3) Trajectòria cultural poc destacable: 0 punts.
c) La capacitat de l'entitat d'inclusió de sectors especialment vulnerables socialment (fins a 3 punts).
c.1) L'entitat té una gran capacitat d'inclusió de sectors especialment vulnerables socialment: 3 punts.
c.2) L'entitat té bona capacitat d'inclusió de sectors especialment vulnerables socialment: 2 punts.
c.3) L'entitat té poca capacitat d'inclusió de sectors especialment vulnerables socialment: 1 punt.
c.4) L'entitat no té suficient capacitat d'inclusió de sectors especialment vulnerables socialment: 0 punts.
d) La capacitat de difondre la literatura i fomentar-ne la lectura entre infants i joves (fins a 2 punts).
d.1) L'entitat té una gran capacitat per difondre la literatura i fomentar-ne la lectura entre infants i joves: 2 punts.
d.2) L'entitat té bona capacitat per difondre la literatura i fomentar-ne la lectura entre infants i joves: 1 punt.
d.3) L'entitat té poca capacitat, o una capacitat insuficient, per difondre la literatura i fomentar-ne la lectura entre infants i joves: 0 punts.
e) L'adequació entre el pressupost i el projecte.
Es valoren aquells projectes amb aportació econòmica de tercers i amb capacitat de generar recursos a partir del projecte presentat (fins a 2 punts).
e.1) Projectes amb finançament, al marge de l'ajut sol·licitat a l'OSIC, igual o superior a un 80% del seu cost: 2 punts.
e.2) Projectes amb finançament, al marge de l'ajut sol·licitat a l'OSIC, entre el 60% i menys del 80% del seu cost: 1 punt.
f) Els projectes de promoció i difusió en què almenys el 50% de les seves activitats tinguin com a protagonista una figura femenina (ja sigui poeta, conferenciant, escriptora, rapsoda, programadora o comissària, entre d'altres), obtenen un punt més.
Per tramitar la sol·licitud necessitareu tenir un certificat digital.
Els sol·licitants proposats tindran 10 dies hàbils per presentar el document d'acceptació de la proposta provisional de concessió i la resta de documentació, a partir de l'endemà de la publicació de la relació provisional de subvencions concedides.